《次韵答菊庄汤伯起》
宋代·武衍

数弓蔬地一方池，吾爱吾庐只自知。
芦碧补交杨柳缺，柽红搀自藕花迟。
翠阴围合疑无日，涼意萧骚剩有诗。
君欲重来须更待，嫩烟浮动晚晴时。

作者简介：武衍，字朝宗，原籍汴梁（今河南开封），南渡后寓临安（今浙江杭州）清湖河。所居有池亭竹木之胜，命曰适安。有《适安藏拙馀稿》、《适安藏拙乙稿》。理宗淳祐元年（一二四一）自序其集。事见《南宋古迹考》卷下。　武衍诗，以顾氏读画斋《南宋群贤小集》本为底本，新辑集外诗附于卷末。